PATVIRTINTA

VšĮ „Vilkaviškio sporto ir pramogų centro“ direktoriaus 2021-08-30 įsakymu Nr. V-6

**VšĮ „VILKAVIŠKIO SPORTO IR PRAMOGŲ CENTRO“**

**2021-2024 METŲ KORUPCIJOS PREVENCIJOS PROGRAMA**

**I. BENDROSIOS NUOSTATOS**

 1. VšĮ „Vilkaviškio sporto ir pramogų centro“ (toliau – Centro) 2021 –2024 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms Centre mažinti bei informuoti visuomenę.

 2. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa patvirtinta Lietuvos Respublikos Seimo 2015 m. kovo 10 d. nutarimu Nr. XII-1537.

 3. Pagrindinės programoje vartojamos sąvokos:

 **Korupcija** – piktnaudžiavimas įgaliojimais siekiant naudos sau ar kitam asmeniui viešajame ar privačiame sektoriuje.

 **Korupcijos prevencija** – sisteminga veikla, kuria siekiama didinti viešojo ir privataus sektorių subjektų atsparumą korupcijai ir kuri apima korupcijos rizikos veiksnių nustatymą, įvertinimą, šalinimą ir (ar) mažinimą, sudarant bei įgyvendinant korupcijai atsparios aplinkos kūrimo priemonių sistemą.

 **Korupcijos rizika** – tikimybė, kad viešojo ar privataus sektoriaus subjekto veiklos srityje gali pasireikšti korupcija.

 **Korupcijos rizikos analizė** **–** korupcijos rizikos ir jos veiksnių tam tikroje valstybės ar savivaldybės veiklos srityje ar procese, apimančiame vieno ar kelių viešojo sektoriaus subjektų veiklos sritis, nustatymas ir nagrinėjimas antikorupciniu požiūriu.

 4. Programos tikslas - kurti korupcijai atsparią aplinką įstaigoje, sistemiškai ir koordinuotai šalinti korupcijos rizikos veiksnius, mažinti korupcijos riziką.

 5. Programa parengta 4 metų laikotarpiui.

**II. SITUACIJOS ANALIZĖ**

 6. VšĮ „Vilkaviškio sporto ir pramogų centras“ savo veiklą grindžia vadovaudamasi Lietuvos Respublikos viešųjų įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo, kultūros ir sporto skyriaus vedėjo įsakymais, Centro nuostatais. Centro veiklos tikslai: užtikrinti kūno kultūros ir sporto plėtojimą, gyventojų poilsio organizavimą, skatinti vaikų, jaunimo ir suaugusiųjų saviraišką, ieškoti talentingų sportininkų, galinčių deramai atstovauti Savivaldybei Lietuvos varžybose, sporto renginiuose; sudaryti sąlygas Savivaldybės gyventojams dalyvauti kūno kultūros, sveikos gyvensenos veikloje, ugdyti didelio meistriškumo sportininkus, remti sporto žaidimų komandas; įgyvendinti bendrą valstybės ir Savivaldybės kūno kultūros ir sporto politiką; teikti savivaldybės viešąsias vaikų ir suaugusiųjų neformaliojo švietimo, vaikų ir jaunimo užimtumo paslaugas; teikti gyventojų pramogų organizavimo, laisvalaikio užimtumo paslaugas.

 7. VšĮ „Vilkaviškio sporto ir pramogų centro“ vadovas, kaip Centrui skirtų biudžeto asignavimų valdytojas, kasmet atsiskaito už ūkinę-finansinę veiklą Vilkaviškio rajono savivaldybės tarybai.

 8. Vadovas ir darbuotojai, turintys administracinių įgaliojimus, teikia viešųjų ir privačių interesų deklaracijas.

 9. Centre teikiant ir organizuojant paslaugas, vykdant viešuosius pirkimus, apskaita ir atsiskaitymas organizuojami vadovaujantis Lietuvos Respublikos teisės aktais ir Centro vadovo įsakymais.

**III. PROGRAMOS TIKSLAI IR UŽDAVINIAI**

 10. Programos tikslai:

 10.1. mažinti korupcijos pasireiškimo galimybių atsiradimą;

 10.2. užtikrinti skaidrią ir veiksmingą veiklą Centre;

 11. Programos uždaviniai:

 11.1. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

 11.2. nustatyti Centro veiklos sritis, kuriose galima korupcijos pasireiškimo tikimybė;

 11.3. siekti, kad visų sprendimų priėmimo procesai būtų skaidrūs, atviri ir prieinami Centro bendruomenei;

 11.4. didinti antikorupcinio švietimo ir informavimo sklaidą Centre.

**IV. BAIGIAMOSIOS NUOSTATOS**

 12. Programai įgyvendinti sudaromas Programos įgyvendinimo priemonių planą (1 Priedas), kuris nustato įgyvendinimo priemones, jų terminus bei vykdytojus ir yra neatsiejama šios Programos dalis.

 13. Už korupcijos prevencijos programos įgyvendinimą atsakingas VšĮ „Vilkaviškio sporto ir pramogų centro“ vadovo įsakymu paskirtas asmuo vykdo Programos organizavimą ir korupcijos prevencijos kontrolę.

PATVIRTINTA

VšĮ „Vilkaviškio sporto ir pramogų centro“ direktoriaus 2021-08-30 įsakymu Nr. V-6

 1 PRIEDAS

**VšĮ „VILKAVIŠKIO SPORTO IR PRAMOGŲ CENTRO“**

**2021-2024 METŲ KORUPCIJOS PREVENCIJOS PROGRAMOS PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil.****Nr.**  | **PRIEMONĖ** | **VYKDYTOJAI** | **ĮVYKDYMO TERMINAS** | **LAUKIAMI REZULTATAI, VERTINIMO KRITERIJUS** |
| **1. UŽDAVINYS.**UŽTIKRINTI EFEKTYVŲ NUMATYTŲ PRIEMONIŲ ĮGYVENDINIMĄ IR PRIEMONIŲ PLANO ĮGYVENDINIMO ADMINISTRAVIMĄ  |
|  | * 1. Paskirti Centro darbuotoją atsakingą už korupcijos prevencijos ir kontrolės vykdymą.
 | Vadovas | 2021 m. IV ketv. | Vadovo įsakymu paskirtas asmuo atsakingas už korupcijos prevencijos ir kontrolės vykdymą. |
|  | 1.2. Supažindinti darbuotojus su Centro Korupcijos prevencijos programa 2021-2024 ir jos įgyvendinimo planu.  | Vadovas, vadovo paskirtas asmuo atsakingas už korupcijos prevencijos ir kontrolės vykdymą  | 2021 m. IV ketv | Programa skelbiama įstaigos interneto svetainėje.  |
|  | 1.3. Parengti ataskaitą apie Korupcijos prevencijos plano įgyvendinimą pasibaigus kalendoriniams metams ir atsižvelgiant į rezultatus efektyvinti korupcijos prevencijos įstaigoje priemonių plano įgyvendinimą.  | Vadovo paskirtas asmuo atsakingas už korupcijos prevencijos ir kontrolės vykdymą | 2022 m. I ketv.2023 m. I ketv.2024 m. I ketv.  | Ataskaita skelbiama įstaigos interneto svetainėje. |
|  | 1.4. Parengti Korupcijos prevencijos įgyvendinimo programą ir korupcijos prevencijos įgyvendinimo priemonių planą 2025-2027 metams.  | Vadovas, vadovo paskirtas asmuo atsakingas už korupcijos prevencijos ir kontrolės vykdymą | 2024 m. IV  | Programa skelbiama įstaigos interneto svetainėje. |
| **2. UŽDAVINYS.**NUSTATYTI ĮSTAIGOS VEIKLOS SRITIS, KURIOSE GALIMA KORUPCIJOS PASIREIŠKIMO TIKIMYBĖ |
|  | 2.1. Nustatyti Centro veiklos sritis, kuriose galima korupcijos pasireiškimo tikimybė. | Vadovas, vadovo paskirtas asmuo atsakingas už korupcijos prevencijos ir kontrolės vykdymą | Kiekvienų metų III ketv. | Išskirtos konkrečios sritys, kuriose galima korupcijos pasireiškimo tikimybė. Atsižvelgiant į tai efektyvinamas ir/ar papildomas korupcijos prevencijos priemonių planas.  |
| **3. UŽDAVINYS.**SIEKTI, KAD VISŲ ĮSTAIGOJE PRIIMAMŲ SPRENDIMŲ PROCESAI BŪTŲ SKAIDRŪS, ATVIRI IR PRIENAMI BENDRUOMENEI  |
|  | 3.1. Centre vykdomos veiklos ir teikiamų paslaugų įkainiai skelbiami viešai.  | Vadovo paskirtas asmuo atsakingas už korupcijos prevencijos ir kontrolės vykdymą | Kai yra aktualios informacijos | Paslaugų įkainiai skelbiami įstaigos interneto svetainėje. |
|  | 3.2. Viešinti viešuosius pirkimus.  | Vadovas, vadovo paskirtas asmuo atsakingas už korupcijos prevencijos ir kontrolės vykdymą | Kai yra aktualios informacijos | Informacija skelbiama įstaigos interneto svetainėje. |
|  | 3.3. Sudaryti sąlygas Centro darbuotojams ir lankytojams anonimiškai pateikti informaciją apie galimas korupcinio pobūdžio veikas įstaigoje.  | Vadovo paskirtas asmuo atsakingas už korupcijos prevencijos ir kontrolės vykdymą | 2021 m. IV ketv.  | Centro patalpose įrengta anoniminių pranešimų raštu  |
|  |  **4. UŽDAVINYS.**DIDINTI ANTIKORUPCINIO ŠVIETIMO IR INFORMACIJOS SKLAIDĄ |
|  | 4.1. Registruoti gautus skundus, juos tirti, viešinti rezultatus ir priimtus sprendimus.  | Vadovo paskirtas asmuo atsakingas už korupcijos prevencijos ir kontrolės vykdymą | Kai yra aktualios informacijos | Informacija skelbiama įstaigos interneto svetainėje. |
|  | 4.2. Sudaryti sąlygas įstaigos darbuotojams dalyvauti mokymuose, seminaruose antikorupcinėmis temomis.  | Vadovas, vadovo paskirtas asmuo atsakingas už korupcijos prevencijos ir kontrolės vykdymą | Kai yra aktualios informacijos | Mažiausiai vieni mokymai ar seminaras per kalendorinius metus. |
|  | 4.3. Skelbti Centro interneto svetainėje informaciją apie įstaigoje įgyvendinamą korupcijos prevencijos programą, jos įgyvendinimo ataskaitą.  | Vadovo paskirtas asmuo atsakingas už korupcijos prevencijos ir kontrolės vykdymą | Kai yra aktualios informacijos | Informacija skelbiama įstaigos interneto svetainėje. |